KOMISSION ASETUS (EY) N:o 2009/94, annettu 27 päivänä heinäkuuta 1994, kuivattavaksi tarkoitettujen tiettyjen viinirypälelajikkeiden viljelyyn myönnettävän tuen vahvistamisesta markkinointivuodeksi 1994/1995



Virallinen lehti nro L 202 , 05/08/1994 s. 0001 - 0002

Suomenk. erityispainos Alue 3 Nide 60 s. 0095

Ruotsink. erityispainos Alue 3 Nide 60 s. 0095



KOMISSION ASETUS (EY) N:o 2009/94, annettu 27 päivänä heinäkuuta 1994, kuivattavaksi tarkoitettujen tiettyjen viinirypälelajikkeiden viljelyyn myönnettävän tuen vahvistamisesta markkinointivuodeksi 1994/1995 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna komission asetuksella (EY) N:o 549/94(2), ja erityisesti sen 6 artiklan 6 kohdan, sekä katsoo, että asetuksen (ETY) N:o 426/86 6 artiklan mukaisesti uusi tukijärjestelmä erityisviljelyalojen osalta, joilla viljellään sultana-, korintti- ja Moscatel-rypälelajikkeita on perustettu markkinointivuodesta 1990/1991 alkaen; tämä järjestelmä korvataan asteittain 6 a artiklassa säädetyllä tuotantotukijärjestelmällä, kyseisen asetuksen 6 a artiklan 1 kohdan toisen alakohdan mukaisesti olisi vahvistettava yhteisön hehtaarituki tässä asetuksessa esitetylle tasolle, asetuksen (ETY) N:o 426/86 6 artiklan 1 kohdan kolmannessa alakohdassa säädetään mahdollisuudesta vaihdella tuen määrää rypälelajikkeiden sekä muiden tuottoon mahdollisesti vaikuttavien tekijöiden mukaan; kyseiseen vaihteluun olisi käytettävä kerrointa, joka ilmaisee lajikkeen keskimääräisen sadon ja keskimääräisen kokonaissadon välisen suhteen; sultanarypäleiden osalta olisi säädettävä lisäerittelystä viinikirvan saastuttamien tai alle viisi vuotta sitten uudelleenistutettujen alueiden ja muiden alueiden välillä, olisi kuitenkin säädettävä, että aloja joilta saatava sato on alempi kuin kynnys, eriteltyinä kyseisten lajikkeiden mukaan, ei pidetä erityisviljelyalueina tukijärjestelmää sovellettaessa; tämän vuoksi näiden alueiden viljelyyn ei voida myöntää mitään tukea, olisi määriteltävä viinikirvan torjumiseksi viiniviljelyksensä uudelleen istuttaville tuottajille myönnettävä tuki asetuksen (ETY) N:o 426/86 6 artiklan 4 kohdassa säädetyillä edellytyksillä, näiden rypäleiden viljelyyn käytettyjen alueiden tarkastuksissa ei ole paljastunut kuivattavaksi tarkoitettujen tiet-tyjen viinirypälelajikkeiden viljelyyn myönnettävän tuen soveltamista koskevista yksityiskohtaisista säännöistä 9 päivänä lokakuuta 1990 annetun komission asetuksen (ETY) N:o 2911/90(3), sellaisena kuin se on viimeksi muutettuna asetuksella (ETY) N:o 1445/93(4), 4 artiklassa vahvistetun yhteisön takaaman enimmäisviljelyalan ylitystä, ja hedelmä- ja vihannesjalosteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1 Markkinointivuodeksi 1994/1995 hehtaarituki jalostettavaksi tarkoitettujen sultanarypäleiden, korinttien ja Moscatel-lajikkeen rypäleiden viljelyyn asetuksen (ETY) N:o 426/86 6 artiklan mukaisesti vahvistetaan 2 306 ecuksi erityisviljeltyä ja korjattua hehtaaria kohti. Tuen määrää tarkistetaan kunkin lajikkeen osalta liitteessä olevalla kertoimella. 2 Asetuksen (ETY) N:o 426/86 6 artiklan 6 kohdan mukaisesti viljelyaloja, joiden tuotto hehtaaria kohti on vähemmän kuin: - 1 300 kilogrammaa kuivattuja viinirypäleitä sultanarypäleiden osalta, jotka ovat viinikirvan saastuttamia tai jotka on istutettu uudelleen alle viisi vuotta sitten, - 2 500 kilogrammaa kuivattuja viinirypäleitä muiden sultanarypäleiden osalta, - 1 500 kilogrammaa kuivattuja viinirypäleitä korinttien osalta, - 200 kilogrammaa kuivattuja viinirypäleitä Moscatel-lajikkeiden osalta, ei pidetä erityisviljelyaloina. Tukea ei makseta mainittujen tuotteiden viljelyyn näillä aloilla. 3 Jäsenvaltioiden on toteutettava tarpeelliset toimenpiteet tämän vähimmäistuoton valvomiseksi. 2 artikla Asetuksen (ETY) N:o 426/86 6 artiklan 4 kohdan mukaisesti tuottajille, jotka istuttavat viiniviljelyksensä uudelleen viinikirvan torjumiseksi ja jotka eivät saa kyseisen taudin torjumiseksi perustetussa toimintaohjelmassa säädettyjä tukia, maksettava hehtaarituki vahvistetaan 3 244 ecuksi hehtaaria kohti. Asianomaiset jäsenvaltiot antavat kyseisen tuen myöntämiseksi tarvittavat hallinnolliset määräykset. Siinä tapauksessa 1 artiklan 2 kohtaa ei sovelleta. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1994. Komission puolesta René STEICHEN Komission jäsen (1) EYVL N:o L 49, 27.2.1986, s. 1 (2) EYVL N:o L 69, 12.3.1994, s. 5 (3) EYVL N:o L 278, 10.10.1990, s. 35 (4) EYVL N:o L 142, 12.6.1993, s. 27 LIITE >TAULUKON PAIKKA>